|  |
| --- |
| +\*xfs\*pvs\*Akl\*cvA\*xBj\*qEC\*oCa\*qdA\*uEw\*nqE\*pBk\*- +\*yqw\*Djv\*zbd\*mya\*ugc\*dys\*kfm\*xBB\*wau\*uyb\*zew\*- +\*eDs\*ors\*lyd\*lyd\*lyd\*kyq\*zfE\*zEu\*srt\*yrE\*zfE\*- +\*ftw\*qvA\*kuc\*dks\*ahA\*txm\*lAq\*xsn\*wtb\*cEk\*onA\*- +\*ftA\*yuc\*bxD\*wEF\*wng\*CzD\*lrm\*qjn\*bpw\*xFA\*uws\*- +\*xjq\*Bnj\*bai\*iFk\*iCg\*Ayd\*rEw\*zCh\*qkj\*ank\*uzq\*- |



**R E P U B L I K A H R V A T S K A**

**VUKOVARSKO-SRIJEMSKA ŽUPANIJA**

 **OPĆINA BABINA GREDA   
 OPĆINSKO VIJEĆE**

KLASA: 363-01/23-01/111

URBROJ: 2196-7-01-23-1  
Babina Greda, 12. rujna 2023.

Na temelju članka 18. Statuta Općine Babina Greda („Sl. vjesnik“ Vukovarsko – srijemske županije br. 11/09, 04/13, 03/14, 01/18, 13/18, 21A/19, 03/20, 04/21 i 16/23) i članka 70. stavak 1. točka 5. Zakona o koncesijama („Narodne novine” broj 69/17.) i članka 9. stavak 1. točka 3. Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda oznake KLASA: 363-02/18-20-2, URBROJ: 2212/02-01/18-01-1, od 16. siječnja 2018. godine, postupajući po prijedlogu davatelja koncesije Općine Babina Greda i uz zahtjev koncesionara Strunje - Trade d.o.o. iz Privlake, OIB: 97670986612, B.J. Šokčevića 53, Općinsko vijeće Općine Babina Greda na 21. sjednici, održanoj 12. rujna 2023. godine donijelo je

**O D L U K U  
o sporazumnom raskidu**

**Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda**

I.

Općinsko vijeće Općine Babina Greda je na svojoj 05. sjednici održanoj 17. studenog 2017. godine donijelo Odluku o odabiru najpovoljnije ponude za dodjelu koncesije za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda, KLASA: UP-I-363-02/17-20-83, URBROJ: 2212/02-01/17-01-1, („Sl. vjesnik Vukovarsko – srijemske županije“ broj 15/17), kojom je za koncesionara za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda izabralo trgovačko društvo Strunje - Trade d.o.o. iz Privlake, OIB: 97670986612, B.J. Šokčevića 53.

Temeljem Odluke zaključen je Ugovor o koncesiji za javne usluge sakupljanja, odvoza i odlaganja komunalnog otpada na području Općine Babina Greda, KLASA: 363-02/18-20-2, URBROJ: 2212/02-01/18-01-1, od 16. siječnja 2018., na 10 (deset) godina od dana zaključenja, kojim se koncesionar obvezao na godišnju naknadu u iznosu od 7.313,02 eura / 55.100,00 kuna.

II.

Ovom Odlukom ovlašćuje se Općinski načelnik Općine Babina Greda da, u roku 15 dana od dana stupanja na snagu ove Odluke, potpiše Ugovor o sporazumnom raskidu Ugovora o koncesiji iz točke I. ove Odluke.

Ukoliko iz bilo kojeg razloga Ugovor o sporazumnom raskidu ugovora o koncesiji ne bude potpisan u istom roku, ova Odluka ima se smatrati izjavom o jednostranom raskidu radi povrede Ugovora o koncesiji.

III.

U razdoblju od potpisivanja Ugovora o sporazumnom raskidu Ugovora o koncesiji do okončanja ponovljenog postupka davanja koncesije ili kupovine udjela u određenom trgovačkom društvu za obavljanje komunalnih poslova, Općina Babina Greda osigurat će obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda putem ovlaštene tvrtke za navedeno.

Ovlašćuje se općinski načelnik Općine Babina Greda da neposredno izda ovlaštenje za privremeno obavljanje komunalnih djelatnosti sakupljanja, odvoza i odlaganja komunalnog otpada na području Općine Babina Greda na određeno vrijeme, odnosno do okončanja postupka davanja koncesije za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda ili do kupovine udjela u trgovačkom društvu za obavljanje navedenih komunalnih djelatnosti.

IV.

S danom stupanja na snagu ove Odluke prestaje važiti Odluka o odabiru najpovoljnije ponude za dodjelu koncesije za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda, KLASA: UP-I-363-02/17-20-83, URBROJ: 2212/02-01/17-01-1 od dana 17.11.2017. godine („Sl. vjesnik Vukovarsko – srijemske županije“ broj 15/17).

V.

Ova Odluka stupa na snagu prvog dana od dana objave se u „Službenom vjesniku“ Vukovarsko – srijemske županije.

**OBRAZLOŽENJE**

Općina Babina Greda, kao davatelj koncesije i Strunje - Trade d.o.o. iz Privlake, OIB: 97670986612, B.J. Šokčevića 53, kao koncesionar, sklopili su dana 16. siječnja 2018. godine Ugovor o koncesiji za javne usluge sakupljanja, odvoza i odlaganja komunalnog otpada na području Općine Babina Greda, KLASA: 363-02/18-20-2, URBROJ: 2212/02-01/18-01-1, sve na temelju Odluku o odabiru najpovoljnije ponude za dodjelu koncesije za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda, KLASA: UP-I-363-02/17-20-83, URBROJ: 2212/02-01/17-01-1, („Sl. vjesnik Vukovarsko – srijemske županije“ broj 15/17) od dana 17.11.2017. godine.

Općina Babina Greda je koncesionaru uputila više obavijesti i upozorenja o odvozu komunalnog otpada na području Općine Babina Greda, zbog učestalih kašnjenja s odvozom ili učestalim ne odvozom komunalnog otpada. Zadnji službeni dopis Općina Babina Greda je dostavila koncesionaru putem njegovog odvjetnika Vedrana Bikić, KLASA: 363-01/22-01/131, URBROJ: 2196-7-02-22-1, od dana 12.12.2022. godine, u kojem je upozorila koncesionara da dobiva sve veći broj pritužbi na njegov rad.

Dana 24. kolovoza 2023. u prostorijama Općine Babina Greda održan je sastanak ovlaštene osobe za zastupanje i direktora tvrtke koncesionara gosp. Tomislava Strunje i pročelnika Jedinstvenog upravnog odjela Općine Babina Greda Tomislava Kopić, gdje je Općina Babina Greda zaključno predložila sklapanje Sporazuma o raskidu Ugovora o koncesiji u cijelosti za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda, što je koncesionar i prihvatio. Ovlaštena osoba za zastupanje koncesionara prihvatio je prijedlog za raskid ugovora gdje je upravo u općini i podnio zahtjev za sporazumni raskid koncesije u cijelosti, i se obvezao po donošenju Odluke Općinskog vijeća potpisati Ugovor o sporazumnom raskidu Ugovora o koncesiji.

Člankom 70. stavkom 1. točkom 5. Zakona o koncesijama (NN 69/17 i 107/20) propisano je da koncesija prestaje u slučajevima određenima ugovorom o koncesiji.

Člankom 9. stavkom 1. točka 3. Ugovor o koncesiji za javne usluge sakupljanja, odvoza i odlaganja komunalnog otpada na području Općine Babina Greda, KLASA: 363-02/18-20-2, URBROJ: 2212/02-01/18-01-1, od 16. siječnja 2018. određeno je da koncesija prestaje sporazumnim raskidom ugovora o koncesiji.

Nastavno na navedeno, Općinsko vijeće Općine Babina Greda donijelo je Odluku kao u izreci.

UPUTA O PRAVNOM LIJEKU:

Protiv ove Odluke ne može se izjaviti žalba, već se može pokrenuti upravni spor, sukladno članku 77.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20).

PREDSJEDNIK  
 Općinskog vijeća

Tomo Đaković

DOSTAVITI:

1. Strunje - Trade d.o.o., B.J. Šokčevića 53, 32 251 Privlaka,

2. Računovodstvo – ovdje,

3. Pismohrana – ovdje.

**OBRAZLOŽENJE**

**ZAKONSKA OSNOVA ZA DONOŠENJE ODLUKE**

Statut Općine Babina Greda („Sl. vjesnik Vukovarsko – srijemske županije“ br. 11/09, 04/13, 03/14, 01/18, 13/18, 27/18 - pročišćeni tekst, 21A/19, 03/20 i 04/21)

Zakon o koncesijama („Narodne novine” broj 69/17 i 107/20.)

Ugovor o koncesiji za javne usluge sakupljanja, odvoza i odlaganja komunalnog otpada na području Općine Babina Greda, KLASA: 363-02/18-20-2, URBROJ: 2212/02-01/18-01-1, od dana 16. siječnja 2018. godine.

Aneks Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda, KLASA: 363-02/18-20-15, URBROJ: 2212/02-01/18-01-1, od dana 29. listopada 2018. godine.

II. Aneks Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda, 363-01/22-01/1, URBROJ: 2196-7-02-22-1, od dana 19. siječnja 2022. godine.

III. Aneks Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda, 363-01/23-01/49, URBROJ: 2196-7-02-22-1, od dana 11. travnja 2023. godine.

Odluka o odabiru najpovoljnije ponude za dodjelu koncesije za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda, KLASA: UP-I-363-02/17-20-83, URBROJ: 2212/02-01/17-01-1, od dana 17.11.2017. godine. („Sl. vjesnik Vukovarsko – srijemske županije“ broj 15/17).

**OSNOVNA PITANJA KOJA SE UREĐUJU ODLUKOM**

Člankom 70. stavkom 1. točkom 5. Zakona o koncesijama propisano je da koncesija prestaje u slučajevima određenima ugovorom o koncesiji.

Člankom 9. stavkom 1. točka 3. Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda, KLASA: 363-02/18-20-15, URBROJ: 2212/02-01/18-01-1, od dana 16. siječnja 2018. godine, sklopljenim između Općine Babina Greda kao davatelja koncesije i Strunje - Trade d.o.o., B.J. Šokčevića 53, 32 251 Privlaka, kao koncesionara, određeno je da koncesija prestaje sporazumnim raskidom ugovora o koncesiji.

Nakon održanog sastanka ovlaštene osobe za zastupanje i direktora tvrtke koncesionara gosp. Tomislava Strunje i pročelnika Jedinstvenog upravnog odjela Općine Babina Greda Tomislava Kopić, gdje je Općina Babina Greda zaključno predložila sklapanje Ugovora o sporazumnom raskidu Ugovora o koncesiji u cijelosti za obavljanje komunalne djelatnosti sakupljanja, odvoza i odlaganja komunalnog otpada na području Općine Babina Greda, što je koncesionar i prihvatio.

Ovlaštena osoba za zastupanje koncesionara prihvatio je prijedlog za raskid ugovora gdje je upravo u općini i podnio zahtjev za sporazumni raskid koncesije u cijelosti koji se nalazi kao prilog ove Odluke, i se obvezao po donošenju Odluke Općinskog vijeća Općine Babina Greda potpisati Ugovor o sporazumnom raskidu Ugovora o koncesiji.

S obzirom na sve navedeno, predlaže se donošenje predmetne Odluke.

**FINANCIJSKA SREDSTVA POTREBNA ZA PROVEDBU ODLUKE**

Za provođenje ove Odluke nije potrebno osigurati sredstva u Proračunu.

Općinski načelnik:

Josip Krnić, v.r.

Prijedlog izradio:

Pročelnik JUO: Tomislav Kopić, mag. admin. publ.